Milí rodičia.

Naša škola ponúka v 7., 8. a 9. ročníku výučbu druhého cudzieho jazyka v počte 2 hodiny za týždeň. U nás ide o nemecký jazyk. Celkový počet hodín cudzieho jazyka je 5 hodín týždenne. Pri druhom cudzom jazyku je dotácia rozdelená – 3 hodiny ANJ a 2 hodiny NEJ. Ak žiak nemá záujem o vyučovanie NEJ bude mať 3 hodiny ANJ + 2 hod ANJ ako posilňujúci variant.

Na základoch nemčiny ako druhého cudzieho jazyka môže Vaše dieťa pokračovať nielen na gymnáziách a obchodných akadémiách, ale aj na zdravotnej a poľnohospodárskej škole, na umeleckých školách,hotelovej akadémii či na strednej odbornej škole podnikania alebo iných odborných školách – napr. aj v odboroch kaderníčka a aranžér. Na väčšine z nich sú dva cudzie jazyky povinné a najčastejšie sa ponúka ako druhý cudzí jazyk práve nemecký.

Prečo práve nemčina?

* nemčina je najrozšírenejší jazyk v EÚ,
* Nemecko-americká obchodná komora uvádza, že pre 65% firiem je dvojjazyčnosť angličtina/nemčina najdôležitejším kritériom pri prijímaní do zamestnania,
* v našom regióne majú nemecké a rakúske firmy prioritné postavenie a pracovnými jazykmi sú angličtina a nemčina,
* možnosť pracovať v Nemecku, Rakúsku alebo Švajčiarsku na rôznych pozíciách využíva mnoho občanov Slovenska,
* Žilinská univerzita má dlhoročnú tradíciu v spolupráci s partnerskými mestami. Študijným jazykom a druhým jazykom vedy je nemčina,
* krajín západnej Európy náš región najčastejšie navštevujú turisti z Nemecka a Rakúska a iných po nemecky hovoriacich regiónov.
* Vyjadrite sa preto, prosím, záväzne a svoj názor oznámte prostredníctvom edupage do 31. mája 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návratka:

* Súhlasím/Nesúhlasím, aby sa moje dieťa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v 7. – 9. ročníku zúčastňovalo vyučovania nemeckého jazyka v počte 2 hodiny za týždeň.

Meno rodiča: \_\_\_\_\_\_\_\_\_\_\_\_\_\_\_\_\_\_\_\_\_

V \_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_\_\_\_\_\_\_